CELEX: 62016TN0627
Language: el
Date: 2016-08-31 00:00:00
Title: Υπόθεση T-627/16: Προσφυγή της 31ης Αυγούστου 2016 — Τσεχική Δημοκρατία κατά Επιτροπής

24.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/47
            
         Προσφυγή της 31ης Αυγούστου 2016 — Τσεχική Δημοκρατία κατά Επιτροπής
   (Υπόθεση T-627/16)
   (2016/C 392/61)
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek, J. Pavliš και J. Vláčil)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την εκτελεστική απόφαση (ΕΕ) 2016/1059 της Επιτροπής, της 20ής Ιουνίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) [κοινοποιηθείσα υπό τον αριθμό C(2016) 3753], κατά το μέρος που αποκλείει δαπάνες συνολικού ποσού 84 272,83 ευρώ που πραγματοποιήθηκαν από την Τσεχική Δημοκρατία σχετικά με το καθεστώς ενιαίας στρεμματικής ενισχύσεως (ΚΕΣΕ), κατά το μέρος που αποκλείει δαπάνες συνολικού ποσού 636 516,20 ευρώ που πραγματοποιήθηκαν από την Τσεχική Δημοκρατία σχετικά με επένδυση στον τομέα του οίνου, και κατά το μέρος που αποκλείει δαπάνες συνολικού ποσού 29 485 612,55 ευρώ που πραγματοποιήθηκαν από την Τσεχική Δημοκρατία σχετικά με την πολλαπλή συμμόρφωση·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα διατυπώνει σχετικά με το καθεστώς ενιαίας στρεμματικής ενισχύσεως (ΚΕΣΕ) έναν και μόνο λόγο ακυρώσεως, με τον οποίο προβάλλει παράβαση του άρθρου 52, παράγραφος 1, του κανονισμού (ΕΕ) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής. Η Επιτροπή αποφάσισε να αποκλείσει δαπάνες από τη χρηματοδότηση της Ένωσης, παρά το γεγονός ότι δεν είχε σημειωθεί παραβίαση της νομοθεσίας της Ένωσης ή της εθνικής νομοθεσίας.
   Σχετικά με την επένδυση στον τομέα του οίνου, η προσφεύγουσα διατυπώνει έναν και μόνο λόγο ακυρώσεως, με τον οποίο προβάλλει παράβαση του άρθρου 52, παράγραφος 1, του κανονισμού 1306/2013. Η Επιτροπή αποφάσισε να αποκλείσει δαπάνες από τη χρηματοδότηση της Ένωσης, παρά το γεγονός ότι δεν είχε σημειωθεί παραβίαση της νομοθεσίας της Ένωσης ή της εθνικής νομοθεσίας.
   Σχετικά με την πολλαπλή συμμόρφωση, η προσφεύγουσα διατυπώνει δύο λόγους ακυρώσεως:
   
               —
            
            
               με τον πρώτο λόγο ακυρώσεως προβάλλει παράβαση του άρθρου 52, παράγραφος 1, του κανονισμού 1306/2013. Η Επιτροπή αποφάσισε να αποκλείσει δαπάνες από τη χρηματοδότηση της Ένωσης, παρά το γεγονός ότι δεν είχε σημειωθεί παραβίαση της νομοθεσίας της Ένωσης ή της εθνικής νομοθεσίας.
            
         
               —
            
            
               Επικουρικώς, η προσφεύγουσα διατυπώνει ένα δεύτερο λόγο ακυρώσεως, με τον οποίο προβάλλει παράβαση του άρθρου 52, παράγραφος 2, του κανονισμού 1306/2013. Ακόμη και αν οι αιτιάσεις που αμφισβητούνται με τον πρώτο λόγο ακυρώσεως συνιστούσαν παραβίαση της νομοθεσίας της Ένωσης (πράγμα που δεν δέχεται η προσφεύγουσα), η Επιτροπή εκτίμησε εσφαλμένα τη σοβαρότητα της εν λόγω παραβιάσεως και της οικονομικής ζημίας που υπέστη η Ένωση.